procesaur/Wiki.mk huggingface dataset:
Владо Мисајловски

Владо Мисајловски (р. на 21 јануари 1985 година во Скопје) — македонски политичар, политиколог кој моментално ја извршува функцијата министер за одбрана и помеѓу 2015-2017 година ја извршувал функцијата министер за траснпорт и врски. Тој е од редовите на ВМРО-ДПМНЕ.
1 Животопис
Владо Мисајловски е роден во Скопје. своето средно образование го завршил во Скопје, на СЕПУГС „Васил Антевски Дрен“. Завршил на Факултетот за општествени науки – Дипломатија и меѓународна политика, дипломиран дипломат - политиколог на УКИМ. Пред да стане министер, Мисајловски бил вработен како помлад соработник во Кабинетот на претседателот на Собранието на Македонија.
Во периодот од 13 мај 2015 до 1 јуни 2017 ја извршувал функцијата Министер за транспорт и врски на Република Македонија.
Тој беше кандидат на ВМРО-ДПМНЕ за градоначалник на Општина Ѓорче Петров во локалните избори 2017 година, но беше поразен од Александар Наумоски од СДСМ.
Од 24 јуни 2024 година тој бил назначен за министер за одбрана во кабинетот на Христијан Мицкоски.
Илијаз Сабриу

Илијаз Сабриу (роден на година во Пирок, Тетовско) — македонски политичар.
1 Животопис
Илијаз Сабриу завршил економски факултет во Приштина во 1973 година. Како економист бил вработен во Секторот за план и анализа на Собранието на Општина Тетово од 1974 до 1982 година. Во текот на својата работна кариера бил Претседател на Извршниот совет на Општина Тетово од 1982 до 1986 година, заменик на претседателот на Републичкиот комитет за труд од 1986 до 1988 година, заменик на претседателот на Републичкиот комитет за стопанство од 1988 до 1990 година.
Во периодот од 20 март 1991 до 28 февруари 1996 година ја извршувал функцијата Министер за труд и социјална политика на Република Македонија.
На Парламентарните избори од 1998 година бил избран за пратеник во Собранието на Република Македонија од редовите на ПДП.
Честотна модулација

Честотна модулација или фреквенциска модулација (ЧМ или FM) — вид на аголна модулација при која носечката честота се менува пропорционално на сигналот на корисната информација. Замавот на носечката честота е константна. Со амплитудната и фазната модулација, претставува една од трите основни видови модулации.
Ако сигналот на информацијата е аналоген сигнал (глас, музика), носечката честота ќе се менува континуално во одреден честотен опсег. Ако сигналот на информација е дигитален сигнал, носечката честота може да има две или повеќе дискретни вредности. Во наједноставниот облик, бинарната дигитална честотна модулација, честотата се одржува на една вредност за дигиталната нула, а на друга за единицата.
1 Честотна или фазна модулација?
Честотната и фазната модулација се многу слични, не е можно да се менува фазата без промена на честотата и обратно. Ги разликуваме само по тоа која особина на носителот директно се менува. Ако директно се менува честотата, а индиректно фазата, станува збор за честотна модулација. Ако директно се менува фазата, а индиректно честотата, станува збор за фазна модулација.
2 Примена
Комерцијалните радиостаници во опсегот на ултракратките бранови (УКБ) ја користат честотната модулација. Исто така се користи и за пренос на звук во безжичниот телевизиски систем, и многу други жични и безжични комуникациски системи.
Предност на честотната над амплитудната модулација во радиокомуникациите е поголемата отпорност на пречки, а мана ѝ е зафаќање на поголем честотен опсег.
3 Можни облици на модулација
Да го разгледаме математичкиот израз за синусоиден бран:
v = Vp sin (2πft+θ) или
v = Vp sin (ωt+θ)
каде
* v = е моментална вредност на синусоидниот напон
* Vp = е врвна вредност на синусоидниот напон
* f = е честота (Hz)
* ω = 2πf = е аголна брзина
* t = е време (s)
* ωt = 2πft = е агол во радијани
* θ = е фазен агол
Од изразот може да се види дека постојат три начини на модулација во зависност од тоа на кој начин се менува носителот. Тоа се амплитудната, честотната и фазната модулација.
4 Поврзано
* Модулација
* Амплитудна модулација
* Фазна модулација
Мичо Поповски

Мичо Поповски (Горничево, Леринско, — , ) — македонски спортист, доајен на македонскиот кајак на диви води. Тој бил поранешен национален шампион во кајак на диви води во слалом и спуст, тренер, иницијатор и еден од основачите на Македонскиот Олимписки Комитет.
1 Животопис
Поповски е роден роден на 5 мај 1947 година во селото Горничево, Леринско во Егејска Македонија. Дипломирал како инженер металург. Кариерата ја започнал во Рудници и Железарница, а ја завршил како раководител на сектор урбанизам во Град Скопје.
Активно бил вклучен во спортот и бил поранешен национален шампион во кајак на диви води во слалом и спуст, тренер, иницијатор и еден од основачите на Македонскиот Олимписки Комитет.
Бил претседател на Сојузот на спортови на Град Скопје, Сојузот на спортски федерации на Македонија и прв Претседател на Кајакарската федерација на Македонија по осамостојувањето.
Како селектор на Македонската репрезентација бил учесник на четири олимписки игри, Барселона, Атланта, Сиднеј и Атина.
Бил добитник на наградата 13 Ноември на Град Скопје, а повеќепати и одликуван со награди и признанија од Светската Кајакарска федерација и Меѓународниот Олимписки Комитет. Бил и претседател на Кајак клубот Илинден 90 каде последните неколку години активно бил посветен на развојот на младинските категории.
Починал во Скопје на 16 април 2017 година.
Санта Фе (филм од 1951)

Санта Фе (англиски: ''Santa Fe'') – американски филм од 1951 година, во режија на Ирвинг Пичел. Сценариото го напишале Кенет Гамет и Џејмс Ванс Маршал. Главните улоги ги толкуваат: Рандолф Скот, Џенис Картер и Џером Кортленд.
1 Содржина
По завршувањето на граѓанската војна во САД, четворица браќа, кои се бореле на страната на Конфедерацијата, се упатуваат кон Санта Фе. Патем, силите на Северот градат железничка пруга и еден од браќата одлучува да им се придружи. Меѓутоа, неговите тројца браќа, полни со омраза кон своите непријатели од војната, се обидуваат да ја попречат изградбата...
Валбона Атанасковска

Валбона Атанасковска - Бона (родена на во , Албанија) — македонска и германска сликарка.
1 Животопис
Атанасковска е родена во Тирана, Албанија на 15 ноември 1973 година во семејство на Македонци, каде завршила средно уметничко училиште, а потоа Факултет за ликовна уметност во Скопје каде дипломирала во 1997 година. Изложувала двапати во Прилеп, а и во повеќе градови во Македонија, во Албанија, Германија. Живее и твори во Берлин, Гарманија каде и членува во Берлинското здружение на ликовни уметници.
Биотин

Биотинот е хидросолубилен B-витамин, исто така нарекуван витамин B<sub>7</sub>.
Составен е од уреидо прстен фузиран со тетрахидротиофенски прстен. Супституент од валеријанска киселина е поврзан со еден од јаглеродните атоми на тетрахидротиофенскиот прстен. Биотинот е коензим за карбоксилазните ензими, кои се вклучени во синтезата на масни киселини, изолеуцин, и валин, и во гликонеогенезата.
Насер Зибери

Насер Зибери (роден во година во Ласкарци, Скопско) — Народен правобранител, македонски правник и политичар.
1 Животопис
Насер Зибери завршил Правен факултет. Зибери работел како новинар во весникот „Флака е влазеримит“. Во 1990-тите се вклучил во политиката, станувајќи Претседател на огранокот на ПДП во Општина Карпош. Во периодот од 1994 до 1998 година бил Генерален секретар на ПДП.
На Парламентарните избори од 1990 и Парламентарните избори од 1994 година бил избран за пратеник во Собранието на Република Македонија од редовите на ПДП. Како пратеник бил член на Претседателството и координатор на пратеничката група на ПДП во Собранието на Република Македонија, Претседател на пратеничката група на Собранието на Република Македонија за соработка со Парламентот на Република Турција, член на пратеничката група на Собранието на Република Македонија за соработка со парламентите на Кралство Норвешка, Република Финска, Кралство Шведска, Кралство Данска и Република Исланд.
Во периодот од 28 февруари 1996 до 30 ноември 1998 година ја извршувал функцијата Министер за труд и социјална политика на Република Македонија и потпретседател на Владата на Република Македонија. На Парламентарните избори од 1998 година повторно бил избран за пратеник во Собранието на Република Македонија од редовите на ПДП.
По повлекувањето од политичката сцена, Зибери работи како нотар.
На парламентарните избори во 2020 година, политичката партија ДУИ го промовираше Насер Зибери како свој кандидат за премиер.
Недела дена во животот и смртта на Гроздан

„Недела дена во животот и смртта на Гроздан“ - роман на македонскиот писател Ѕвездан Георгиевски од 2016 година, објавен од издавачката куќа Темплум. Романот е добитник на наградата за најдобра дебитантска книга „Новите!“
1 Содржина
Романот се состои од автопоетички предговор, осум раскази, две лирски интермеца и епилог. Главниот лик, Гроздан, е новинар кој живее од своите тезги во странство. Во својата земја, тој ужива почит од помладите колеги, но новинарската слава му е потемнета. Гроздан не може да се снајде во новото време, па не поднесува барања за работа...
2 Осврт кон делото
Авторот вложил голем труд во конципирањето на своето прво дело, обезбедувајќи си самодисциплина при што на мал формат успеал да пласира повеќеслоен, но јасно обликуван концепт и необичност на жанровската форма. Мајсторството на раскажувачкиот стил на Георгиевски се состои во тоа што успева да изгради мал калеидоскоп од различни животни состојби: семејниот живот во тесни рамки, професионалните рутини, ритуалот на кафеаната, автоматизирањето на навиките, опсесиите, стравот, тагата по умрените пријатели итн. Притоа, авторот бега од психологизмот на тие ситуации и се определува за фантазмагорични наратеми.
Пеколниот облакодер (филм од 1974)

Пеколниот облакодер (англиски: ''The Towering Inferno'') – американски филм од 1974 година, во режија на Џон Гилермин. Сценариото го напишал Стирлинг Силифант, врз основа на книгите „The Tower“ и „The Glass Inferno“. Музиката за филмот ја компонирал Џон Вилијамс. Главните улоги ги толкуваат: Пол Њуман , Стив Меквин, Вилијам Холден, Фред Астер, Сузан Блејкли, Ричард Чемберлен, Џенифер Џонс, О. Ј. Симпсон, Феј Данавеј.
1 Содржина
Во центарот на Сан Франциско е изграден највисокиот облакодер на светот. Неговиот проектант, архитектот Даг Робертс (го игра Њумен) штотуку се вратил од патувањето за да присуствува на свеченото отворање на облакодерот. Тој дознава дека при градбата се користени непроверени материјали во електричната инсталација, поради што постои опасност од пожар. Сопственикот на зградата, Данкан (го игра Холден) вината за тоа ја префрла на својот зет. Всушност, пред почетокот на свеченото отворање веќе се јавуваат пожари во одредени простории, а набргу во зградата пристигнуваат пожарникарите, предводени од шефот, О’Халорхан (го игра Меквин). Сепак, пожарникарите не можат да го совладаат големиот пожар, кој се шири кон врвот на зградата каде што околу 300 гости воопшто не претпоставуваат за опасноста што им се приближува...
2 За филмот
Филмот е снимен како копродукција на две големи филмски компании („Warner Brothers“ и „20th Century Fox“), кои претходно ги откупиле правата за екранизација на две книги со слична тематика: „The Tower“ и „The Glass Inferno“. За да го избегнат меѓусебниот натпревар, двете компании одлучиле да снимат заедничко сценарио и да ги поделат трошоците на продукцијата. Исто така, интересно е тоа што главниот збор во текот на снимањето го имал продуцентот Ирвин Ален, кој бил задолжен и за режирање на акциските секвенци. Филмот постигнал голем комерцијален успех, а добил и бројни награди, како: три „Оскари“ (за камера, монтажа и музика), две награди на БАФТА (Вилијамс за музика и Астер за споредна машка улога), два „Златни глобуса“ итн.
Ноќни животни (филм од 2016)

Ноќни животни (англиски: ''Nocturnal Animals'') - американски филм од 2016 година, во режија на Том Форд. Главните улоги ги играат: Ејми Адамс, Џејк Гиленхал, Мајкл Шенон, Арон Тејлор-Џонсон, Лора Лини итн. Филмот е снимен според романот „Тони и Сузан“ на американскиот писател Остин Рајт. Музиката за филмот е дело на полскиот композитор Абел Кожењовски, а кинематографијата е дело на Симус Мекгарвин. Филмот добил вкупно 16 награди, меѓу кои и „Златен глобус“ (Тејлор-Џонсон за споредна машка улога), „Сребрен лав“ на Филмскиот фестивал во Венеција итн.
1 Содржина
Сузан Мороу (ја игра Адамс) е сопственичка на уметничка галерија во Лос Анџелес. Таа се облекува беспрекорно, но позади шминката се крие нејзиниот празен поглед. Таа живее во луксузна пространа стаклена куќа, во која се чувствува клаустрофобично. На почетокот на филмот, Сузан признава дека е несреќна. Нејзиниот помошник ѝ го доставува ракописот на романот напишан од нејзиниот прв сопруг (го игра Гиленхал), кој е насловен „Ноќни животни“ и е посветен токму на неа. Потоа, таа му се препушта на романот, со што во филмот се испреплетуваат две дејства. Притоа, приказната од романот е сместена во пустината на Тексас, каде еден човек не успева да го заштити своето семејство од насилната смрт, поради што кај него се јавува нагонот за одмазда.
2 Осврт кон филмот
Филмот се одликува со сложена структура која математички прецизно балансира меѓу различните наративни линии и потребата да се достигне аудиовизуелно совршенство во секој кадар. Глумечките интерпретации се прецизни и во функција на зацртаните амбиции на режисерот, а од целиот ансамбл отскокнува Мајкл Шенон, кој со леснотија ја игра улогата на тексашкиот шериф. Филмот претставува обид да се улови духот на времето, да се прикаже светот во кој зад опсесијата со убавината и со материјалните добра се крие непријатна вистина. Сепак, филмот не остава долготраен впечаток и се сведува на многу форма, а помалку суштина.
Дамјан Манчевски

Дамјан Манчевски ( во Скопје) — македонски политичар од редовите на СДСМ и министер за информатичко општество и администрација во владата од 2017. Тој во 2005 година дипломирал на Eлектротехничкиот факултет во Скопје, а пред тоа бил потпретседател на подмладокот на СДСМ во периодот 2001–2003. Манчевски бил избран за член во советот на град Скопје по локалните избори во 2013, каде воедно бил и координатор на советничката група на СДСМ. Во јуни истата година бил назначен за потпретседател на партијата, а во 2015 за шеф на изборниот штаб на СДСМ за парламентарните избори во 2016. По изборите станал пратеник како кандидат од првата изборна единица, а потоа и министер во владата на Зоран Заев. Манчевски е оженет и татко на две деца.
Саше Ивановски

Саше Ивановски Политико ( во ) — македонски новинар и уредник на електронскиот медиум Мактел. Ивановски дипломирал на електротехничкиот факултет во Скопје, а потоа заминал на печалба во странство како работник на брод и келнер во угостителските објекти во Њујорк. Новинарската кариера ја започнал во Наша ТВ со емисијата „''Политико''“ која била емитувана во периодот 2011–2012. Во 2013 година, тој го основал порталот Мактел каде работел како негов уредник. Бил основач и на дневниот весник „''Политико''“ кој згаснал една седмица по неговиот прв број. Ивановски бил носител на пратеничката список на партијата Народно движење за Македонија (НДМ) во третата изборна единица на парламентарните избори во 2014 каде освоил 619 гласови и не успеал да стане пратеник. Во мај 2013 се оженил со скопјанката Марина Лазаревска со која има еден син. Во 2014 година го основа неговиот портал „Мактел“ . Во 2024 година, е автор и водител на емисијата „''Интервју''“ на Наша ТВ. Во 2024 година, тој бил водител на емисијата „''Разговори со...''“ која е емитувана на интернет телевизијата ЕМ Телевизија. Во 2025 година, е водител на дебатната емисија „''Прес центар''“ со Викторија Петровска на ЕМ Телевизија.
Крешник Бектеши

Крешник Бектеши ( во Кичево) — министер за економија во македонската влада од 2017 и член на ДУИ. Бектеши магистрирал на универзитетот „Шефилд“ во Солун на полето од претприемништво и менаџмент. Бил економски промотор во Белгија од април 2011 до јули 2016, а потоа и економски промотор во Швајцарија од јули 2016 до јануари 2017. Зборува англиски, албански, турски и македонски јазик.
Лапласова равенка

Лапласова равенка — елиптична делумна диференцијална равенка од втор ред која го добила името по Пјер-Симон Лаплас, кој прв ги проучувал нејзините својства. Нејзиниот облик е:
:<math>\qquad \nabla^2 \varphi = 0</math>
Решенијата на Лапласовата равенка се хармониски функции. Лапласовата равенка е значајна во математиката, електромагнетизмот, астрономијата и динамиката на флуиди.
1 Дефиниција
Во три димензии Лапласовата равенка може да се прикаже во различни координатни системи.
Во Декартовиот координатен систем го има обликот:
:<math> \Delta f =
{\partial^2 f\over \partial x^2 } +
{\partial^2 f\over \partial y^2 } +
{\partial^2 f\over \partial z^2 } = 0.
</math>
Во цилиндричниот координатен систем е:
:<math> \Delta f = {1 \over r} {\partial \over \partial r}
\left(r {\partial f \over \partial r} \right)
+ {1 \over r^2} {\partial^2 f \over \partial \phi^2}
+ {\partial^2 f \over \partial z^2 } =0
</math>
Во сферниот координатен систем е:
:<math> \Delta f = {1 \over \rho^2}{\partial \over \partial \rho}\!\left(\rho^2 {\partial f \over \partial \rho}\right)
\!+\!{1 \over \rho^2\!\sin\theta}{\partial \over \partial \theta}\!\left(\sin\theta {\partial f \over \partial \theta}\right)
\!+\!{1 \over \rho^2\!\sin^2\theta}{\partial^2 f \over \partial \varphi^2} =0.</math>
Во закривениот координатен систем е:
:<math> \Delta f = {\partial \over \partial \xi^i}\!\left({\partial f \over \partial \xi^k}g^{ki}\right)
\!+\!{\partial f \over \partial \xi^j}g^{jm}\Gamma^n_{mn} =0,</math>
или
:<math> \Delta f = {1 \over \sqrt
}{\partial \over \partial \xi^i}\!\left(\sqrt
g^{ij}{\partial f \over \partial \xi^j}\right) =0,
\quad (g=\mathrm{det}\{g_{ij}\}).
</math>
2 Дводимензионален систем
Во поларниот дводимензионален координатен систем го има обликот:
:<math>\frac{1}{r}\frac{\partial}{\partial r} \left(r\frac{\partial u}{\partial r}\right) + \frac{1}{r^2}\frac{\partial ^2 u}{\partial \phi ^2} = 0</math>
Во дводимензионалниот Декартов систем е:
:<math>\frac{\partial^2 u}{\partial x^2} + \frac{\partial^2 u}{\partial y^2} = 0</math>
3 Гринова функција
Лапласовата равенка често се решава со помош на Гриновата функција и Гриновата теорема:
:<math>\int_V (\phi\nabla^2\psi-\psi\nabla^2\phi) dV=\int_S (\phi\nabla\psi-\psi\nabla\phi)\cdot d\hat\sigma.</math>
Дефиницијата на Гриновата функција е:
:<math>\nabla^2 G(x,x')=\delta(x-x').</math>
Ако во Гриновата теорема се стави <math>\psi=G</math> се добива:
:<math>
\begin{align}
& {} \quad \int_V \left[ \phi(x') \delta(x-x')-G(x,x') \nabla^2\phi(x')\right]\ d^3x' \\[6pt]
& = \int_S \left[\phi(x')\nabla' G(x,x')-G(x,x')\nabla'\phi(x')\right] \cdot d\hat\sigma'.
\end{align}
</math>
Сега може да се реши Лапласовата равенка <math>\nabla^2\phi(x)=0</math> во случај на Нојманови и Дирихлеови рабни услови. Земајќи во обѕир:
:<math>\int\limits_V {\phi(x')\delta(x-x')\ d^3x'}=\phi(x)</math>
равенката се сведува на:
:<math>\phi(x)=\int_V G(x,x') \rho(x')\ d^3x'+\int_S \left[\phi(x')\nabla' G(x,x')-G(x,x')\nabla'\phi(x')\right] \cdot d\hat\sigma'.</math>
Кога нема рабни услови Гриновата функција е:
:<math>G(x,x')=\dfrac{1}
.</math>
Љупчо Николовски

Љупчо Николовски (р. во Крива Паланка) — македонски политичар од редовите на СДСМ и министер за земјоделство во владата од 2017. Николовски дипломирал на правниот факултет „Јустинијан Први“ во 2007, а во периодот 2007–2008 работел како адвокатски приправник. Во февруари 2014 година, бил назначен за шеф на кабинет на претседателот на СДСМ Зоран Заев, а од ноември 2015 до мај 2016 бил дополнителен заменик-министер за земјоделство во техничката влада на Емил Димитриев. Во 2017 бил именуван за прв човек на министерството за земјоделство, шумарство и водостопанство. Николовски говори англиски и италијански јазик.
Арп 273

Арп 273 — пар заемоделувачки галаксии на далечина од 300 милиони светлосни години, во соѕвездието Андромеда. За првпат се заведени во Атласот на необични галаксии составен од американскиот астроном Халтон Арп во 1966 г. Поголемата галаксија UGC 1810 е петпати помасивна од помалата. Дискот ѝ е плимно изобличен налик на роза од гравитациската влеча на нејзината придружна галаксија — UGC 1813. Помалата галаксија покажува јасни знаци на ѕвездородност во јадрото, и се смета дека помалата всушност има поминато низ поголемата
Клероова равенка

Клероова равенка – во математиката, поконкретно во математичката анализа е диференцијална равенка во облик:
:<math>y(x)=x\frac{dy}{dx}+f\left(\frac{dy}{dx}\right)</math>
каде ''f'' е континуално диференцијабилна. Таа е специјален случај од Лагранжовата диференцијална равенка.
Оваа равенка го добила името според францускиот математичар Алекси Клеро, кој ја вовел во 1734 година.
1 Дефиниција
За да се реши Клероовата равенка, се диференцира по ''x'':
:<math>\frac{dy}{dx}=\frac{dy}{dx}+x\frac{d^2 y}{dx^2}+f'\left(\frac{dy}{dx}\right)\frac{d^2 y}{dx^2},</math>
па
:<math>\left[x+f'\left(\frac{dy}{dx}\right)\right]\frac{d^2 y}{dx^2} = 0.</math>
Оттука се добива:
:<math>\frac{d^2 y}{dx^2} = 0</math>
или
:<math>x+f'\left(\frac{dy}{dx}\right) = 0.</math>
Во претходниот случај, ''C'' = ''dy''/''dx'' за некоја константа ''C''. Заменувајќи во Клероовата равенка, се добива фамилија на функции дадени со
:<math>y(x)=Cx+f(C),\,</math>
што е општо решение на Клероовата равенка.
Втората еднаквост,
:<math>x+f'\left(\frac{dy}{dx}\right) = 0,</math>
има само едно решение ''y''(''x''), кое се нарекува сингуларно решение, чиј графикон е анвелопа на сите графикони на општите решенија. Сингуларното решение обично се запишува во параметарски облик (''x''(''p''), ''y''(''p'')), каде ''p'' = ''dy''/''dx''.
2 Примери
Следниве криви ги претставуваат решенијата на двете Клероови равенки:
Во секој од случаите, општите решенија се означени во црна боја, додека сингуларното решение е дадено во виолетова боја.
3 Проширување
Со проширување, парцијалната диференцијална равенка од прв ред во облик:
:<math>\displaystyle u=xu_x+yu_y+f(u_x,u_y)</math>
е исто така позната како „Клероова равенка“.
Интегрална равенка

Интегрална равенка – равенка во која непознатата функција се појавува под знакот интеграл.
Теоријата на интегрални равенки е блиска со различни области на математиката, особено со диференцијалните равенки и теоријата на оператори.
Полно проблеми во рамките на обичните и парцијалните диференцијални равенки можат да се преиначат во интегрални равенки.
Скоро да не постои област од математичката физика и применетата математика во која интегралните равенки не играат улога.
1 Класификација
Постојат повеќе класификации на интегралните равенки од кои најпозната е:
:<math> f(x) = \int \limits_a^b K(x,y)\,\varphi(y)\,dy. </math>:<math> f(x) = \varphi(x)- \lambda \int \limits_a^b K(x,y)\,\varphi(y)\,dy. </math>:<math> f(x) = a(x)\varphi(x) - \lambda\int \limits_a^b K(x,y)\,\varphi(y)\,dy. </math>
Овие равенки се познати како Фредхолмови равенки од прв, втор и трет ред, каде f(x), a(x) и K(x,y) се познати функции, φ(x) е непозната функција, а λ е произволен параметар.
Друг начин на класификација на интегралните равенки е:
:<math> f(x) = \int \limits_a^x K(x,y)\,\varphi(y)\,dy. </math>:<math> f(x) = \varphi(x)- \lambda \int \limits_a^x K(x,y)\,\varphi(y)\,dy. </math>:<math> f(x) = a(x)\varphi(x) - \lambda\int \limits_a^x K(x,y)\,\varphi(y)\,dy. </math>
Ова се специјални случаи на Фредхолмовите равенки, познати како Волтераини равенки, од прв, втор и трет ред.
Заедничка особина на сите овие равенки е тоа што се сите линеарни.
2 Поврзано
* Диференцијална равенка
Параметарска равенка

Параметарска равенка – слично како функциите, дефинира група вредности наречени ''параметри'', наместо независно променливите, кои даваат вредности за зависно променливите. Едноставен пример е кога се користи времето како параметар за да се одреди позицијата на векторот на брзина и други информации за тело во движење.
1 Примери
На пример, наједноставна е равенката за парабола,
:<math>y = x^2\,</math>
таа може да се параметризира со користење на слободен параметар ''t'', на следниов начин:
:<math>x = t\,</math>:<math>y = t^2\,</math>
Параметризација на круг со полупречник ''a'':
:<math>x = a \cos(t)\,</math>:<math>y = a \sin(t)\,</math>
Параметарските равенки се погодни за опишување криви во повеќедимензионални простори. На пример:
:<math>x = a \cos(t)\,</math>:<math>y = a \sin(t)\,</math>:<math>z = bt\,</math>
опишува тридимензионална крива, завојница, со полупречник ''a'' и се подигнува за 2π''b'' единици по циклус. (Равенките се идентични на оние за круг во рамнина; всушност, завојницата е само ''круг чии краеви немаат исти z вредности''.)
Изразите како овие горе често се запишуваат на следниов начин:
:<math>r(t) = (x(t), y(t), z(t)) = (a \cos(t), a \sin(t), b t)\,</math>
Ваквиот начин на изразување на кривите е практичен и ефикасен бидејќи е погоден за интегрирање и диференцирање. Брзината на честичка која следи вака параметизирана патека може да се опише како:
:<math>v(t) = r'(t) = (x'(t), y'(t), z'(t)) = (-a \sin(t), a \cos(t), b)\,</math>
а забрзувањето како:
:<math>a(t) = r''(t) = (x''(t), y''(t), z''(t)) = (-a \cos(t), -a \sin(t), 0)\,</math>
Обопштено, параметарската крива е функција од еден независен параметар (кој вообичаено се означува со ''t'').
2 Претворање на две параметарски равенки во една равенка
Претворање на множество параметарски равенки во една равенка подразбира решавање на една од равенките (обично наједноставната) по параметар. Потоа решението за параметарот се заменува во втората (доколку има само две) равенка, и резултантната равенка обично се упростува. Треба да се знае дек параметарот ''никогаш'' не е присутен во сингуларен облик (т.е. ''се губи'' во текот на претворањето). Или, поедноставно кажано: симултаните равенки се решаваат по параметар, и резултатот е една равенка. Доколку постојат рестрикции за вредностите на параметарот, се спроведуваат дополнителни чекори.
3 Поврзано
* Параметарско оценување
* Параметарска крива
Драган Тевдовски

Драган Тевдовски ( во Скопје) — македонски политичар и министер за финансии во македонската влада од 2017. Средно училиште завршил во гимназијата „Раде Јовчевски Корчагин“, а своевремено настапувал за младинската школа на ФК Вардар и за кадетската репрезентација на Македонија. Магистрирал статистичка анализа на економскиот факултет при универзитетот во Белград во 2006 година со просек 10, а во 2010 станал доктор по економски науки на економскиот факултет во Скопје. На универзитетот „Св. Кирил и Методиј“ се вработил во 2002 година како асистент, а од 2015 работи како вонреден професор на катедрата за математика и статистика. Тевдовски е автор на два универзитетски учебници и на околу 45 научни трудови објавени во престижни научни списанија.
1 Политички ставови
Драган Тевдовски како министер за финансии се залага за укинување на рамниот данок (со кој приходите на сите подеднакво се оданолчуваат), кој беше воведен од владата на Никола Груевски и негова замена со прогресивен данок (со кој повеќе се оданочуваат граѓаните со поголеми приходи). На 25 јуни 2019 година Собранието го разрешува од министерската позиција. По неговото разрешување Министерството за финансии го презема тогашниот премиер Зоран Заев. По назначувањето на Нина Ангеловска за министер за финансии прогресивниот данок се става во мирување 36 месеци. По овој повод Тевдовски преку Фејсбук ги повикува пратениците на СДСМ и им вели „Пратениците на СДСМ, пред да гласаат за ова, нека помислат дали се за бришење на ''Социјалдемократски'' од името на СДСМ. Посебно од страна на луѓе што немаат врска со СДСМ“
Арбен Таравари

Арбен Таравари ( во Гостивар) — македонски лекар кој ја вршел функцијата министер за здравство од 2024 до 2025 година од редовите на АА. Тој бил поранешен градоначалник на Општина Гостивар.
1 Животопис
Средно медицинско училиште завршил во СОУ „Панче Попоски“ во Гостивар, а дипломирал на Медицинскиот факултет при универзитетот „Св. Кирил и Методиј“ во 1998. Специјализирал неврологија во 2006, а во 2011 ја одбранил докторската дисертација од областа на Паркинсонова болест. Во 2010 година, започнал да биде редовен предавач на Медицинскиот факултет при Универзитетот Св. Кирил и Методиј. Во 2016 бил претседател на одделот на екстрапирамидални болести при универзитетската клиника за неврологија, а бил член на одборот на меѓународните медицински списанија „''Mediicus''“ и „''Vox Medici''“. Исто така бил раководител на одделението за мигрена, главоболки и други синдроми при Универзитетска клиника за неврологија. Таравари е оженет со Нора Таравари и е татко на две деца. Говори албански, македонски, турски, англиски, и српски јазик.
На локалните избори во 2017 година Таравари станал градоначалник на Општина Гостивар, победувајќи го својот противкандидат од редовите на ДУИ, Невзат Бејта со што станува единствен градоначалник, кој е градоначалник двапти по ред. На 29 октомври 2021 година, за време на локалните избри, Арбен Таравари победил во вториот круг и станал старо нов градоначалник на Општина Гостивар. Тој ја претставувал коалицијата на Алијанса за Албанците и Алтернатива.
На претседателските избори во 2024 година, бил кандидат од Алијанса за Албанците и поддржан од Беса, Алтернатива и Демократско Движење, кој освоил 83.337 гласа или 9.46% од гласовите.
На 23 јуни 2024 година тој станал новиот министер за здравство во Кабинетот на Христијан Мицкоски од редовите на ВРЕДИ, каде бил сè до 15 мај 2025 година.
На 15 мај 2025 година Арбен Таравари по неговата одлука да настапува независно како АА на локалните избори ја напушти владата и премина во опозиција, заедно со заменик министрите за земјоделие и одбрана.
2 Книги
*„''Мигрени, главоболки и болни синдроми''“ (2016)
*„''Практикум по неврологија''“ (2014)
*„''Клинички и генетски наоди кај болни со идиопатска Паркинсонова болест''“, докторска дисертација (2011)
*„''Клиничко-епидемиолошка студија на паркинсонизмот во Скопје''“: магистерски труд (2006)
*„''Фармако тераписки прирачник''“ (2006)
Состојбена равенка

Состојбена равенка – равенка која преку притисокот, температурата и волуменот го опишува однесувањето на гасот и се изразува во облик <math>{\ f(p,V,T) = 0}.</math>
1 Состојбени равенки за посебни модели
* Состојбена равенка на идеален гас: <math>{\ pV = nRT}.</math>* Состојбена равенка на Ван дер Валсов гас: <math>{\left(p + \frac{a}{V_m^2}\right)\left(V_m-b\right) = RT}</math>* Редлих-Квонгова состојбена равенка: <math>{p = \frac{R\,T}{V_m-b} - \frac{a}{\sqrt{T}\,V_m\left(V_m+b\right)</math>* Соаова модификација на Редлих-Квонговата состојбена равенка: <math>p = \frac{R\,T}{V_m-b} - \frac{a\,\alpha}{V_m\left(V_m+b\right)}</math>* Пенг-Робинсонова состојбена равенка: <math>p=\frac{R\,T}{V_m-b} - \frac{a\,\alpha}{V_m^2+2bV_m-b^2}</math>* Пенг-Робинсон-Страјек-Верина состојбена равенка: <math>\kappa = \kappa_0 + \left[\kappa_1+\kappa_2\left(\kappa_3-T_r\right)\left(1-T_r^{0.5}\right)\right]\left(1+T_r^{0.5}\right) \left(0,7-T_r\right)</math>* Елиот-Суреш-Донахјуова состојбена равенка: <math>\frac{p V_m}{RT}=Z=1 + Z^{\rm{rep + Z^{\rm{att</math>* Диетричиева состојбена равенка: <math>\ p(V-b)=RTe^{-a/RTV}</math>* Виријалова состојбена равенка: <math>\frac{pV_m}{RT} = 1 + \frac{B}{V_m} + \frac{C}{V_m^2} + \frac{D}{V_m^3} + \dots</math>* Бенедикт-Веб-Рубинова состојбена равенка: <math>p=\rho RT + \left(B_0 RT-A_0 - \frac{C_0}{T^2} + \frac{D_0}{T^3} - \frac{E_0}{T^4}\right) \rho^2 + \left(bRT-a-\frac{d}{T}\right) \rho^3 + \alpha\left(a+\frac{d}{T}\right) \rho^6 + \frac{c\rho^3}{T^2}\left(1 + \gamma\rho^2\right)\exp\left(-\gamma\rho^2\right)</math>
2 Поврзано
* Состојбена равенка на идеален гас
* Состојбена равенка на реален гас
* Состојбена равенка на Ван дер Валсов гас
Систем со доказ за работа

Систем со доказ за работа (англ. ''Proof-of-work'', ''POW'', ''PoW'') е систем со економска мерка за спречување на напади со преоптоварување на мрежата, спам напади или друг вид на злоупотреба на некоја услуга. Концептот на оваа одбрана за првпат се појавил во статија на Синтија Дворк и Мони Наор во 1993. Системот се состои од задавање тешка работа (често криптографска загатка) на корисникот на сервисот пред тој да испрати некое барање. На тој начин, корисникот може да испрати малку барања за одреден временски интервал (пропорционално со брзината на решавање на задачата).
Основата на ваквите системи е асиметријата: работата што корисникот треба да ја изврши е тешка (одзема многу време), но давателот на услугата брзо може да провери дали работата е точно извршена. Доколку се работи за proof-of-work систем кој се извршува на процесор, работата е да се пресмета вредност која задоволува однапред зададени критериуми.
1 Видови
Има два вида на proof-of-work системи:
Предизвик-одговор системот има директна врска помеѓу корисникот (клиентот) и давателот на услугата (опслужувачот). За клиентот да изврши акција или барање на опслужувачот, мора да побара предизвик од опслужувачот. опслужувачот одбира предизвик (математичка или криптографска задача) и ја праќа кон клиентот. Откако клиентот ќе го реши предизвикот, го испраќа решението заедно со потребното барање кон опслужувачот, кој пак ја реализира акцијата само доколку решението е точно.
Решение-проверка системот не претпоставува директна врска. Самиот клиент има право сам да си одбере предизвик/тешка задача заедно со неговото барање, и потоа заедно да ги испрати кон опслужувачот. опслужувачот проверува дали избраниот проблем е доволно тежок и точно решен, и доколку е така го реализира барањето.
2 Proof-of-work функции
Постојат различни функции кои можат да се користат како задача за корисникот во proof-of-work системи:
* Diffie-Hellman загатка
* Парцијална инверзија на хеш функции (како SHA-256)* Квадратен остаток на големи прости броеви* Проблеми со теорија на графови (Cuckoo-Cycle)
3 Бескорисност на работата
Голем број на proof-of-work системи работат на инверзија на хеш функција или друга асиметрична функција која не дава значаен резултат. Ова значи дека многу ресурси (пресметувачки, а со тоа и енергетски) се користат за непотребна цел. За да се спречи непотребна работа, постојат и proof-of-work системи чиј резултат е корисен, како алгоритмот Primecoin. Целта на овој алгоритам е на клиентот да му се зададе работа да бара прости броеви со одредени одлики, што е тешка задача, а е важна за математичарите.
Анадирски Залив

Анадирски Залив (|Анадырский залив) — најголемиот залив на Беринговото Море во далечниот североисток на Сибир, Русија.
1 Местоположба
Заливот има пречник од 400 км и приближно правоаголен облик. Југоисточниот дел е отворен кон морето, а аглите (надесно од југ) се ’ртот Наварин, устието Анадирски Лиман, заливот Креста и ’ртот Чукотски и Чукотскиот Полуостров. Долж североисточниот брег во должина од 72 км се протега појас од чакал, источно од заливот Креста. Анадирскиот Залив е прекриен со мраз 10 месеци во годината. Во близина на крајбрежјето се појавуваат гренландскиот и сивиот кит.
2 Население
На брегот на заливот, се наоѓа истоимениот град Анадир, кој претставува административен центар на Чукотскиот автономен округ. Градот е сместен на устието на самото устие на реката Анадир, каде што се влева во Анадирскиот Залив. Други позначајни населени места на крајбрежјето се Провиденија (на Комсомолскиот Залив, огранок на Анадирскиот) и Егвекинот, на заливот Креста.
3 Стопанство
Брегот и крајбрежната морска површина на заливот имаат лежишта на нафта и гас. Најголемо од нив е Западноезерското повеќеслојно наоѓалиште.
* Анадир (река)
* Чукотски Полуостров
* Чукотски автономен округ
Џевдет Хајредини

Џевдет Хајредини (роден во година во Тетово) — македонски политичар.
1 Животопис
Хајредини завршил на Економскиот факултет при УКИМ. Работел како новинар во главниот косовски весник на албански јазик „''Коха Диторе''“. Одделно работел и како политички аналитичар во домашни и меѓународни списанија и бил уредник на аналитичкото списание „''Kosova and Balkan Observer''“.
Џевдет Хајредини во периодот од 4 септември 1992 до 20 декември 1994 година бил Министер за финансии на Република Македонија. Во 2008 година станал претседател на коалицијата „Македонија без корупција“, во која влегле 18 невладини организации.
Силмарилион

''Силмарилион'' (|The Silmarillion) — збирка дела од Џ. Р. Р. Толкин, што по неговата смрт ја приредил и објавил неговиот син Кристофер Толкин во 1977 година, со помош на Гај Гавриел Кеј, кој е познат како писател на фантастична проза. „Силмарилион“, преку појаснувања и доближувања на дејствијата и ликовите од другите дела на Толкин, ја појаснува идејата за обемна, но поради смртта на авторот недовршена приказна за дејствијата на универзумот кој се погрижил за постанокот на Средната Земја. Таа посебна, фантастична земја е всушност дом на приказните за чудесните битија: хобити, џуџиња (каради), виленици, волшебници, за првите луѓе, но и за зли битија кои посакуваат да ја преземат власта и да ја уништат секоја убавина во тој свет, во настани опишани во романите „Хобит“ и „Господарот на прстените“.
Толкин започнал да го работи „Силмарилион“ по барање на издавачот, кој по големиот успех на „Хобит“ барал книга која е нејзин претходник, а пред да биде објавена тритомната сторија „Господарот на прстените“. Но издавачитем, заради неразбирање, без да го разгледаат текстот до крај, истиот го отфрлиле.
1 Поделба на книгата
Книгата „Силмарилион“ е поделена на пет дела. Првично, деловите биле напишани посебно, но Толкин имал замисла и желба да бидат објавени во една книга. По неговата смрт, синот Кристофер ги собрал ги дополнил деловите со напомена дека во некои делови морал да интервенира и со потполно нови видувања и толкувања, со што ги отклонил противречностите кои татко му не успеал да ги доврши. Првиот дел на „Силмарилион“ е „Аинулиндале“, кој го објаснува постанокот на Еа, светот во кој е сместена Средната Земја. „Валаквента“ е втор дел во кој се опишуваат натприродните битија: валари, мајари (арди) и други натприродни чинители на Еа. Третиот дел е „Квента Силмарилион“, во кој се зборува за настаните што се случиле во текот на Првото доба на Сонцето: војните на Нолдорите против Морготите за враќање на светите скапоцени камења силмарили. Четврти дел, „Акалабет“ ја дава историјата и страдањето на островската земја Нуменор и почетокот на исчезнување на неговите жители. Петтиот дел, „За прстените на моќта и третото доба“, претставува кусо резиме за историјата на третото доба, поврзано со настаните кои се импресивно опишани во романот „Господарот на прстените“.
Борис Стојменов

Борис Стојменов (роден на година во Вељуса) — македонски економист, стопанственик и политичар.
1 Животопис
Борис Стојменов завршил на Економскиот факултет во Скопје. Стојменов бил еден од основачите на ВМРО-ДПМНЕ и нејзин потпретседател. Во периодот од 28 ноември 1998 до 27 декември 1999 година, тој бил Министер за финансии на Република Македонија. Во 2002 година, тој ја основал партијата ВМРО-Македонска. Во 2008 година, на Парламентарните избори, Стојменов бил избран за пратеник во Собранието на Република Македонија. Во тоа време, тој бил член е на Комисијата за финансии и буџет, а исто така и на Комисијата за транспорт, врски и безбедност на животната средина. Во 2012 година неговата партија се пропоила кон ВМРО-ДПМНЕ.
Стојменов и неговото семејство се сопственици на Штедилница МАК-БС, Консалтинг БС, Печатница БС и телевизијата Канал 5.
Фил Баухаус

Фил Баухаус (|Phil Bauhaus; р. ) — германски професионален друмски велосипедист, кој вози за UCI World Tour екипата .
Бил именуван во почетниот состав за Џиро д’Италија 2017. Во август 2018 година било потврдено дека Баухаус ќе се приклучи на за сезоната 2019 на едногодишен договор. Во август 2019 година бил именуван во почетниот состав за Вуелта а Еспања 2019.
1 Достигнувања
;2013
: 1. Етапа 1а Трка околу Бугарија
: 1. Етапа 2 Трка околу Одра
: 6. Кернен Омлоп Ехт-Сустерен
;2014
: 1. Скиве-Лебет
: 1. Кернен Омлоп Ехт-Сустерен
: Волта а Португал
::1. Етапа 1
::1. Етапа 6
: 1. Етапа 5 Балтички синџир
: Национални друмски првенства
::2. Друмска трка под 23 години
::3. Друмска трка
: 2. Класик Југоисток Дренте
: 3. Трка на Дирен
: 5. Трка Химерланд
: 7. Трофеј Пореч
: 7. Трка околу Франкфурт под 23 години
: 7. Велотон Берлин
: 8. ГП Виборг
: 8. Омлоп ван хет Хутланд
;2015
: 4. Нокере Курсе
;2016
: 1. Етапа 5 Трка околу Данска
: 1. Етапа 1 Трка околу Азербејџан
: 1. Етапа 2 Трка околу Горна Австрија
: 4. Светско друмско првенство под 23 години
: 4. ГП Стад Зотегем
: 7. Минстерланд Џиро
: 8. Трка околу Келн
: 10. Класик Хандзаме
: 10. Катекурс
;2017
: 1. Етапа 5 Критериум ди Дофине
: 2. Минстерланд Џиро
: 4. Нокере Курсе
;2018
: 1. Етапа 3 Трка Абу Даби
: 6. Класик Лондон-Сари
;2019
: 1. Копа Берноки
: 1. Етапа 1 Трка Адријатика Јоника
;2020
: 1. Краен пласман Трка околу Саудиска Арабија
::1. Етапа 3
::1. Етапа 5
;2021
: Трка околу Унгарија
::1. Бодовен пласман
::1. Етапа 1
::1. Етапа 3
: Трка околу Словенија
::1. Етапа 1
::1. Етапа 5
: 1. Етапа 1 Трка околу Полска
: 1. Етапа 4 Тур де ла Прованс
: 1. Етапа 1 Трка околу Хрватска
;2022
: 1. Етапа 7 Тирено-Адријатико
: 1. Етапа 5Трка околу Полска
: 4. Ешборн-Франкфурт
: 7. Класик БЕМЕР
1.1 Распоред на резултатите на големите трки
Голема трка, 2017, 2018, 2019, 2020, 2021, 2022
Џиро, СО, —, —, —, —, 138
Тур
Вуелта, —, —, СО, —, —, —
СО = се откажал; — = не учествувал
Црква „Св. Архангел Михаил“ - Моин

Свети Архангел Михаил — главна селска црква во гевгелиското село Моин.
1 Местоположба
Црквата се наоѓа во јужниот дел на селото Моин.
2 Историја
Во време на македонската преродба во век, во селото имало три цркви, и тоа: патријаршиска, егзархиска и римокатоличка. Но, за време на Првата светска војна, поточно во 1917 година, сите овие цркви биле разрушени. Мештаните изградиле нова црква, која делумно била разурната во време на Втората светска војна, а била обновена и доградена во 1963 година.
3 Архитектура
Црквата претставува еднокорабна градба со рамен варосан таван, припрата, но без апсида.
3.1 Икони и иконостас
Во нејзината внатрешност, иконостасот е мал и бил изработен од гевгелискиот столар Ристо Попов, чие име се споменува на запис на самиот иконостас од 30 декември 1968 година.
4 Галерија
5 Поврзано
* Моин
* Повардарска епархија
* Гевгелиско архијерејско намесништво
* Втора гевгелиска парохија
Човекот слон (филм)

Човекот слон (англиски: ''The Elephant Man'') — американски филм од 1980 година, во режија на Дејвид Линч. Главните улоги ги толкуваат: Ентони Хопкинс, Џон Херт, Ен Бенкрофт, Венди Хилер, Фреди Џонс итн. Филмот го опишува животот на вистински човек, Џозеф Мерик, кој бил познат како „Човекот-слон“. Филмот освоил вкупно 10 награди, меѓу кои француската награда „Цезар“ за најдобар странски филм, три награди на БАФТА, а бил номиниран и за наградата „Оскар“ во осум категории.
1 Содржина
Џон Мерик, познат како „Човекот-слон“ (го игра Џон Харт) е млад човек со неверојатно големи деформитети на главата и по телото. Тој е во „сопственост“ на расипаниот човек Бајтс (го игра Фреди Џонс), кој за пари го покажува на публиката, како дел од својата изложба на „чудовишта“. Случајно, него го здогледува докторот во лондонската болница, Фредерик Тревес (го игра Хопкинс), кој од хируршка гледна точка се заинтересира за него и така станува славен во научните кругови. Така, за човекотслон започнуваат да се грижат во болницата и набргу тој станува познат при што многу богати и познати луѓе доаѓаат да го посетат, а меѓу нив е и славната театарска глумица г-ца Кендал (ја игра Бенкрофт). Меѓутоа, обичните луѓе продолжуваат да го гледаат Мерик како чудовиште. Една ноќ, чуварот на болницата носи голема група луѓе во собата на Мерик, каде тие го малтретираат и омаловажуваат. Меѓу нив е и Бејтс, кој повторно го зема Мерик во својот циркус, носејќи го во Европа и притоа постојнао се изживува врз него. Сепак, другите членови на циркуската екипа го ослободуваат Мерик и тој повторно се враќа во Лондон. Таму, тој повторно станува славен, но веќе се наоѓа во лоша здравствена состојба. Една вечер, Мерик присуствува на театарска претстава, каде доживува овации од публиката. По претставата, тој посакува да спие како секој обичен човек (со главата на перница), легнува и умира.
Сензација (филм од 2006)

Сензација (англиски: ''Scoop'') - американски филм од 2006 година, во режија на Вуди Ален. Главните улоги ги толкуваат: Скарлет Јохансон, Хју Џекмен, Вуди Ален, Ијан Мекшејн итн.
1 Содржина
По смртта, новинарот Џо Стомбел (го игра Мекшејн) се наоѓа во еден чамец, заедно со други умрени луѓе. Една жена му кажува дека била отруена од богатиот аристократ Питер Лајман (го игра Џекмен), кој е сериски убиец. Во тоа време, Лондон го потресува аферата за серискиот убиец со тарот-карти, кој убива проститутки. За време на една претстава на магионичарот Сид Вотерман или „Сплендини“ (го игра Ален), една девојка, Американката Сондра Пренски (ја игра Јохансон), инаку студентка по новинарство која е во посета на Лондон, се јавуав како доброволец за трикот со дематеријализација. Таа влегува во кутијата и таму ѝ се прикажува духот на Стомбел, кој ја убедува дека може да направи сензација ако прва ја објави веста за милионерот-убиец Питер Лајман.
Така, Сондра и магионичарот започнуваат истрага, со цел да соберат докази против Лајман. Најпрвин, Сондра се запознава со него и лажно се претставува како ќерка на магионичарот кого го претставува како богат бизнисмен од САД. Таа и магионичарот се поканети на забава на имотот на Лајман и тогаш Сондра започнува да се вљубува во него. Набргу, тие започнуваат љубовна врска, но истовремено ја проверуваат неговата куќа во потрага по докази. Бидејќи доаѓаат до одредени сомнителни укажувања, тие се обраќаат до весникот „Обсервер“ кому му ја нудат сензационалната приказна, но тогаш дознаваат дека серискиот убиец е уапсен од полицијата.
Притоа, Сондра прави грешка и на Лајман му кажува дека го следела, мислејќи дека е сериски убиец. Истовремено, магионичарот оди во станот на една од убиените проститутки, по што доаѓа до несоборливи докази дека неа ја убил Лајман. Оттука, тој вози кон имотот на Лајман за да ја предупреди Сондра, но умира во сообраќајна несреќа. За тоа време, Сондра мислејќи дека не знае да плива, Лајман ја турка Сондра во езерото, со намера да ја убие, а потоа се јавува во полицијата и пријавува дека неговата девојка несреќно се удавила. Кога доаѓа полицијата, се појавува Сондра жива и здрава, кажувајќи му на Лајман дека е одлична пливачка.
Кирил Миноски

Кирил Миноски (роден на година во Скопје) — македонски економист и политичар.
1 Биографија
Кирил Миноски завршил на Економскиот факултет во Скопје. Во периодот од мај 2014 до ноември 2015 година бил на позицијата директор на Државниот пазарен инспекторат, по кое станал директор на Управата за јавни приходи.
Во периодот од 14 јуни 2016 до 1 јуни 2017 година бил Министер за финансии на Република Македонија.
Љубовна приказна (филм од 1970)

Љубовна приказна (англиски: ''Love Story'') – американски филм од 1970 година, во режија на Артур Хилер. Сценариото го напишал Ерих Сегал. Главните улоги ги толкуваат: Рајан О'Нил, Али Мекгро, Реј Миланд, Џон Марли, Кетрин Балфур и Томи Ли Џонс.
1 Содржина
Оливер Барет (го игра О'Нил), кој потекнува од угледно и богато семејство, студира право на Универзитетот Харвард. Тој се вљубува во интелигентната девојка Џени (ја игра Мекгро), која доаѓа од средната класа, но на таа врска се спротивставува конзервативниот татко на Оливер (го игра Миланд). Сепак, Оливер не ја напушта девојката со која набргу се венчава, по што живеат среќен, идиличен живот. Одненадеж, младиот брачен пар се соочува со страшна вистина: Џени е заболена од смртоносна болест, а лекарите предвидуваат дека таа ќе живее уште малку време.
2 За филмот
Филмот постигнал голем комерцијален успех и до ден-денес претставува една од најпознатите љубовни приказни прикажани на филмското платно, а главните јунаци на филмот веднаш станале големи филмски ѕвезди. Филмот бил номиниран за наградата „Оскар“ во повеќе категории, а победил само во категоријата за најдобра музика. Сепак, филмот освоил четири награди „Златен глобус“ (за најдобар филм, режија, сценарио и музика). За своите улоги, О'Нил и Мекгро ја добиле италијанската награда „Давид“, а Мекгро ја добила и наградата „Златен глобус“.